Neļķu klintis un alas
Neļķu klintis un alas ir aizsargājams ģeoloģisks un ģeomorfoloģisks dabas piemineklis Valmieras novada Mazsalacas pagastā, dabas parka Salacas ieleja teritorijā. Atsegumi atrodas Salacas labajā krastā, lejpus Mazsalacas. Dabas pieminekli veido atsegumi, kuros ir divas alas un avots. Lielākā atseguma augstums ir 18 metri, bet garums - 200 metri. Lielākā ala - Mazsalacas Velnala atrodas uz dienvidiem no lielākā atseguma. Lejpus Velnalas atrodas Velna Skābumbaļļa – ala un avots. Atseguma austrumu daļā ir neliels izcilnis - Velna kancele.